આ છે 21મી સદી, જેમાં પ્રકૃતિ કરતા કૃત્રિમતાનું વધુ મહત્વ, સેલ્ફથી વધુ સેલ્ફીનું મહત્વ અને બીમારીથી વધુ દવાખાનાનું મહત્વ. આજકાલ આપણે ત્યાં મોટા દવાખાનામાં જવાનો ટ્રેન્ડ હાઉસફુલ થતો જાય છે. લોકો નાની-નાની બીમારીમાં પણ મોટા દવાખાને જાય છે, અને અમે તો ફલાણા-ઢીકણા ડોક્ટર ને બતાવ્યું કહીને ગર્વની લાગણી અનુભવતા હોય છે. પણ આ તો મોટા લોકોની વાતો છે. હમણાંથી મારી હોસ્પિટલની મુલાકાતો વધતી જાય છે અને મારો જીવ બળતો જાય છે.